AUCT ร่วงเกิน 5% โบรกฯ แนะขาย หลังราคาหุ้นเต็มมูลค่า
AUCT ร่วงเกิน 5% ล่าสุด ณ เวลา 15.12 น. อยู่ที่ 9.05 บาท ลบ 0.55 บาท หรือ 5.73% สูงสุด 9.60 บาท ต่ำสุด 8.85 บาท ด้วยมูลค่าซื้อขาย 53.40 ล้านบาท ด้าน บล.เออีซี แนะขาย หลังราคาหุ้นเต็มมูลค่า
18 พ.ย. 2559

ผู้สื่อข่าวรายงานว่าราคาหุ้นบริษัท สหการประมูล จำกัด (มหาชน) หรือ AUCT ล่าสุด ณ เวลา 15.12 น. อยู่ที่ 9.05บาท ลบ 0.55 บาท หรือ 5.73% สูงสุด 9.60 บาท ต่ำสุด 8.85 บาท ด้วยมูลค่าซื้อขาย 53.40 ล้านบาท ขณะที่ดัชนีตลาดหุ้นไทยโดยรวมลบ 0.14%
 
โดย บล.เออีซี ระบุในบทวิเคราะห์(9 พ.ย.) แนะนำขาย AUCT ถึงแม้ว่าปี 60 คาดผลดำเนินงานจะพลิกโตเด่น แต่ด้วยตลาดรถยนต์มือสองมี Downside risk (ไม่รวมอยู่ในประมาณการ) จากการที่ผู้ประกอบการ Start Up เริ่มเข้ามาแย่งชิงส่วนแบ่งตลาด ซึ่งใช้แพลตฟอร์มออนไลน์เพื่อเข้าถึงผู้บริโภคโดยไม่ผ่านคนกลาง (Customer to Cutomer) อีกทั้งราคาหุ้นปัจจุบันไม่เหลือ Upside จากมูลค่าพื้นฐาน ปี 60 ที่ 9.70 บาท (วิธี DCF) จึงปรับลดคำแนะนำจาก “ซื้อ” เป็น “ขาย”